จับตาคำพิพากษาศาลรธน.วินิจฉัยยุบพรรค “ไทยรักษาชาติ” วันนี้!
จับตาศาลรัฐธรรมนูญวินิจฉัยคำร้องยุบพรรค "ไทยรักษาชาติ" วันนี้!
14 ก.พ. 2562

ผู้สื่อข่าวรายงานว่า ในวันนี้ (14 ก.พ.2562) สำนักงานศาลรัฐธรรมนูญจะทำการตรวจคำร้องกรณีพรรคไทยรักษาชาติมีหนังสือแจ้งรายชื่อบุคคลเพื่อเสนอแต่งตั้งเป็นนายกรัฐมนตรี 1 รายชื่อ และมีผู้ยื่นคำร้องโดยเห็นว่าการดำเนินการดังกล่าวเป็นปฏิปักษ์ต่อการปกครองในระบอบประชาธิปไตยอันมีพระมหากษัตริย์ทรงเป็นประมุข จึงมีมติให้ยื่นคำร้องต่อศาลรัฐธรรมนูญ เพื่อพิจารณาวินิจฉัยให้มีคำสั่งยุบพรรคไทยรักษาชาติ ตาม พ.ร.บ.ประกอบรัฐธรรมนูญว่าด้วยพรรคการเมือง พ.ศ.2560 มาตรา 92
โดยสำนักงานศาลรัฐธรรมนูญจะเสนอคำร้องดังกล่าว ต่อที่ประชุมคณะตุลาการศาลรัฐธรรมนูญ เพื่อพิจารณาว่าจะรับคำร้องไว้พิจารณาวินิจฉัยหรือไม่ ในวันนี้ (14 ก.พ.2562) เวลา 13.30 น.